Procés participatiu

Pla d’Acció OGP Catalunya

Informe global de resultats de les avaluacions

Barcelona, del 20 de novembre 2021

Unitat impulsora del procés participatiu

Direcció General de Participació Ciutadana i Processos Electorals

Empresa dinamitzadora que redacta l'informe

Tandem Social SCCL

Contingut

[1. Introducció al document 4](#_Toc88758153)

[2. Resultats de l’enquesta d’avaluació de les sessions 5](#_Toc88758154)

[2.1 Perfil de les persones participants 6](#_Toc88758155)

[2.2 Valoració de la sessió de debat 11](#_Toc88758156)

[3. Conclusions 21](#_Toc88758157)

1. Introducció al document

En aquest informe es presenten els resultats globals de les enquestes d’avaluació recollides en el marc de les sessions de cocreació realitzades per elaborar el Pla d’Acció OGP Catalunya, concretament les Àgores II i III, així com les 15 sessions dels grups de treball. Totes les sessions a les que fa referència aquest informe han estat realitzades durant els mesos de juny a octubre de 2021.

En primer lloc, es presenten els resultats vinculats al perfil de les persones participants en les sessions i que responen l’enquesta. En segon lloc, es presenten els resultats envers l’avaluació que aquestes persones fan de diferents variables vinculades amb les sessions de debat (preparació, execució, resultats, etc.). Finalment, es presenten les principals conclusions que s’extreuen de les respostes recollides, les quals busquen identificar i sistematitzar bones pràctiques i millores en el marc de processos participatius.

1. Resultats de l’enquesta d’avaluació de les sessions

A continuació, es presenten els resultats recollits a partir de les respostes a les enquestes d’avaluació de les sessions de cocreació del Pla d’Acció OGP Catalunya en les quals es va sol·licitar a les persones participants contestar una enquesta d’avaluació, concretament:

* Àgora II: 30 de juny de 2021
* Àgora III: 27 d’octubre de 2021
* Grups de treball – 5 primeres sessions: del 12 al 15 de juliol de 2021
* Grups de treball – 5 segones sessions: del 8 al 16 de setembre de 2021
* Grups de treball – 5 terceres sessions: del 21 al 29 de setembre de 2021

A aquestes 17 sessions participen un total de 283 persones[[1]](#footnote-1), i es recullen un total de 58 respostes a l’enquesta. Per tant, s’obté una taxa de resposta global del 20,5%.

A continuació, s’exposa el nombre de persones participants i el nombre de respostes obtingudes per cada sessió de debat, indicant la taxa de resposta respectiva[[2]](#footnote-2):

* Àgora II: 33 persones participants, 10 enquestes respostes, 30,3% de taxa de resposta.
* Àgora III: 33 persones participants, 6 enquestes respostes, 18,2% de taxa de resposta.
* Primeres sessions dels grups de treball:
  + Eix 1. Ecosistema de participació ciutadana: 20 persones participants, 4 enquestes respostes, 20% de taxa de resposta.
  + Eix 2. Integritat pública, anticorrupció i bon govern: 20 persones participants, 8 enquestes respostes, 40% de taxa de resposta.
  + Eix 3. Governança de les dades obertes i qualitat de la informació pública: 19 persones participants, 7 enquestes respostes, 36,8% de taxa de resposta.
  + Eix 4. Drets de les dones i perspectiva de gènere: 13 persones participants, cap enquesta resposta, 0% de taxa de resposta.
  + Eix 5. Qualitat de vida social, solidària i sostenible: 7 persones participants, cap enquesta resposta, 0% de taxa de resposta.
* Segones sessions dels grups de treball:
  + Eix 1. Ecosistema de participació ciutadana: 13 persones participants, 3 enquestes respostes, 23,1% de taxa de resposta.
  + Eix 2. Integritat pública, anticorrupció i bon govern: 21 persones participants, 7 enquestes respostes, 33,3% de taxa de resposta.
  + Eix 3. Governança de les dades obertes i qualitat de la informació pública: 18 persones participants, 2 enquestes respostes, 11,1% de taxa de resposta.
  + Eix 4. Drets de les dones i perspectiva de gènere: 11 persones participants, 1 enquesta resposta, 9% de taxa de resposta.
  + Eix 5. Qualitat de vida social, solidària i sostenible: 9 persones participants, 2 enquestes respostes, 22,2% de taxa de resposta.
* Terceres sessions dels grups de treball:
  + Eix 1. Ecosistema de participació ciutadana: 12 persones participants, 1 enquesta resposta, 8,3% de taxa de resposta.
  + Eix 2. Integritat pública, anticorrupció i bon govern: 17 persones participants, 5 enquestes respostes, 29,4% de taxa de resposta.
  + Eix 3. Governança de les dades obertes i qualitat de la informació pública: 21 persones participants, 1 enquesta resposta, 4,8% de taxa de resposta.
  + Eix 4. Drets de les dones i perspectiva de gènere: 10 persones participants, 1 enquesta resposta, 10% de taxa de resposta.
  + Eix 5. Qualitat de vida social, solidària i sostenible: 6 persones participants, cap enquesta resposta, 0% de taxa de resposta.

L’enquesta consta de 50 preguntes, dividides en dos blocs: el primer fa referència al perfil de les persones participants en les sessions. En aquest espai, es recullen dades envers edat, sexe, formació, activitat econòmica que desenvolupen, entre d’altres. El segon bloc recull la valoració individual de la sessió de debat a la qual han participat. En aquesta secció s’avaluen punts com la perspectiva de gènere dels materials, l’horari de la sessió, les dinàmiques emprades o el nivell de participació, entre d’altres.

Mencionar que a les enquestes de les sessions de l’Àgora no es realitzen les preguntes envers el perfil, donat que ja es disposa de la informació de perfil de les persones participants; ni tampoc les preguntes vinculades al web participa.catalunya.

A continuació, es presenta l’anàlisi global de les respostes dels dos blocs de l’enquesta d’avaluació de les sessions.

* 1. Perfil de les persones participants

El punt següent aborda els resultats obtinguts en el bloc 1 de l’enquesta, que fa referència al perfil de les persones participants. L’apartat es compon de 5 subapartats, concretament:

1. Persones participants per sexe i per edat
2. Discapacitat
3. Lloc de naixement i de residència
4. Activitat i sector d'activitat econòmica
5. Formació reglada

Tal com s’ha mencionat anteriorment, en aquest apartat s’analitzen les respostes obtingudes a les sessions dels grups de treball (42 respostes), donat que a l’enquesta de l’Àgora no es van realitzar les preguntes del present bloc.

* **Persones participants per sexe i per edat**

La gràfica de barres que es mostra a continuació (Figura 1) recull l’edat i sexe de les persones participants. Del total de persones que han respost l’enquesta d’avaluació, el 45% són dones i el 55% són homes. Per edats, destaquen les persones d’entre 40 i 60 anys o més. No assisteixen persones menors de 20 anys.

Figura 1. Persones participants per sexe i edat

Figura 1. Gràfic envers nombre, sexe i edat de les persones participants

Font: Enquestes d’avaluació de les sessions en el marc del procés de cocreació del Pla d’Acció OGP Catalunya

* **Discapacitat de les persones participants**

La següent figura (Figura 2) recull els resultats envers la participació de persones amb discapacitat a la sessió. Es visualitza que cap persona participant informa tenir discapacitat.

Figura 2. Discapacitat de les persones participants

Figura 2. Gràfic envers discapacitat de les persones participants

Font: Enquestes d’avaluació de les sessions en el marc del procés de cocreació del Pla d’Acció OGP Catalunya

* **Lloc de naixement i municipi de residència de les persones participants**

A continuació, s’ofereixen dues gràfiques (figures 3 i 4) que reflecteixen el lloc de naixement i municipi de residència de les persones participants. Majoritàriament són persones nascudes a Catalunya (83% del total); i pel que fa als municipis on resideixen, el 43% viuen a la ciutat de Barcelona.

Figura 3. Lloc de naixement de les persones participants

Figura 3. Gràfic sobre el lloc de naixement de les persones participants

Font: Enquestes d’avaluació de les sessions en el marc del procés de cocreació del Pla d’Acció OGP Catalunya

Figura 4. Municipi de residència de les persones participants

Figura 4. Gràfic sobre el municipi de residència de les persones participants

Font: Enquestes d’avaluació de les sessions en el marc del procés de cocreació del Pla d’Acció OGP Catalunya

* **Activitat i sector d'activitat econòmica de les persones participants**

Les següents gràfiques (Figures 5 i 6) mostren informació laboral de les persones participants. La Figura 5 parla de si treballen, són persones jubilades/pensionistes o són aturats/aturades; mentre la Figura 6 ofereix les dades envers el sector d’activitat econòmica de les persones treballadores.

S’identifica que el 85,7% de les persones que han respost l’enquesta són persones que treballen. El 9,5% es troba jubilat/da o sent pensionista, el 2,4% està en situació d’atur i el 2,4% és estudiant.

De les persones que treballen, s’observa que el 83,3% són persones treballadores de l’administració pública. També assisteixen persones del sector de la investigació sociològica i participació ciutadana (8,3%), salut, educació i serveis socials (5,6%) i universitats (2,8%).

Figura 5. Activitat laboral de les persones participants

Figura 5. Gràfic sobre l’activitat laboral de les persones participants, per sexe

Font: Enquestes d’avaluació de les sessions en el marc del procés de cocreació del Pla d’Acció OGP Catalunya

Figura 6. Sector d’activitat de les persones participants

Figura 6. Gràfic sobre el sector d’activitat econòmica de les persones treballadores, per sexe

Font: Enquestes d’avaluació de les sessions en el marc del procés de cocreació del Pla d’Acció OGP Catalunya

* **Formació reglada de les persones participants**

En ell següent gràfic (Figura 7) s’exposa el nivell formatiu vinculat a formació reglada de les persones participants que han respost l’enquesta. S’observa que el 92,8% té educació universitària, destacant el nivell de màsters, llicenciatures i doctorats.

Figura 7. Formació reglada de les persones participants

Figura 7. Gràfica sobre la formació reglada de les persones participants, per sexe

Font: Enquestes d’avaluació de les sessions en el marc del procés de cocreació del Pla d’Acció OGP Catalunya

## Valoració de la sessió de debat

Aquest segon bloc recull les respostes envers el desenvolupament de la sessió de debat, agrupades en els següents 8 subapartats:

* Valoració de la importància del tema de la sessió
* Valoració de la preparació de les sessions
* Valoració de l’execució de les sessions de debat
* Valoració dels resultats de les sessions de debat
* Valoració de les eines i canals virtuals
* Accés a la convocatòria
* Valoració global de les sessions de debat
* Valoració del web participa.catalunya

En aquest apartat, s’analitzen les respostes recollides en el marc de les dues sessions d’Àgora i de les 15 sessions dels grups de treball (58 respostes a l’enquesta), exceptuant les respostes vinculades a la valoració del web participa.catalunya, les quals no estaven incloses a l’enquesta realitzada a les sessions de l’Àgora (en aquest cas, s’analitzen un total de 42 respostes recollides de l’enquesta).

* **Valoració de la importància del tema de la sessió**

La següent gràfica (Figura 8) mostra l’alt grau d’acord existent envers la importància del tema de la sessió: el 84% de les persones que responen l’enquesten consideren la temàtica molt important, mentre el 16% restant la considera bastant important.

Figura 8. Importància del tema

Figura 8. Gràfica envers la importància del tema del debat

Font: Enquestes d’avaluació de les sessions en el marc del procés de cocreació del Pla d’Acció OGP Catalunya

* **Valoració de la preparació de les sessions**

A continuació, s’analitza el grau de preparació de les sessions, en relació a aspectes com els materials, l’accessibilitat, la convocatòria o la claredat dels objectius de la sessió (Figura 9). En general, s’observa un alt grau de consens envers els diferents punts, sent el 91,7% de les respostes molt i bastant d’acord.

En primer lloc destaca l’alt grau d’acord en relació a la claredat dels objectius de les sessions, doncs el 67% de persones contesten “molt” i el 26% “bastant”. La resta de variables també obtenen més del 85% de respostes positives: la claredat, idoneïtat i accessibilitat dels materials d’informació previs (95%); la perspectiva de gènere de temes i materials (93%); així com l’antelació amb la que s’ha enviat la convocatòria i la informació de les sessions (86%). No obstant, destaca que el 14% de les persones avalua amb la resposta “poc” aquesta variable envers l’antelació de l’enviament d’informació sobre la sessió.

Figura 9. Valoració de la preparació de les sessions

Figura 9. Gràfica envers la valoració de la preparació de la sessió

Font: Enquestes d’avaluació de les sessions en el marc del procés de cocreació del Pla d’Acció OGP Catalunya

* **Valoració de l’execució de les sessions de debat**

L’execució de les sessions, una per cada eix, es valora positivament en la seva majoria, ja que el 91,4% de les respostes coincideixen en valorar els diferents elements amb els qualificatius molt o bastant d’acord (Figura 10).

L’aspecte més ben valorat és la tasca de les persones dinamitzadores (amb un 83% de respostes “molt” i un 16% “bastant). També es valora molt positivament el bon nivell de participació de les persones participants (43% “molt” i 50% “bastat”), així com la dinàmica de treball seguida per assolir els objectius plantejats (55% “molt” i 36% “bastant” d’acord).

La variable que ha obtingut més respostes negatives és la que avalua l’adequació dels horaris de les sessions, doncs un 14% respon “poc”. Finalment, també obté més del 10% de respostes negatives (10% “poc” i 2% “gens”) la variable envers la representació de totes les opinions rellevants en la matèria en la sessió.

Figura 10. Valoració de l’execució de les sessions

Figura 10. Gràfica de barres apilades per a la valoració de l’execució de les sessions

Font: Enquestes d’avaluació de les sessions en el marc del procés de cocreació del Pla d’Acció OGP Catalunya

Les persones participants disposen d’un espai per formular **idees de millora envers la preparació i execució de la sessió**. A continuació, es detallen els comentaris recollits:

* En relació a la logística de la sessió (horaris, modalitat, etc.):
  + *Començar a les 16h*
  + *Millor presencial si és possible*
* En relació a la preparació (convocatòria, materials previs, etc.):
  + *Una preparació excel·lent*
  + *Poder disposar del material prèviament ajudaria a realitzar el seguiment de la sessió (depèn com, si cal connectar-se des d'un telèfon, és quasi impossible seguir les presentacions)*
  + *Més anticipació amb la convocatòria*
  + *Enviar el link de zoom dins el link de la reunió*
  + *Materials tb per email si us plau! m'ha costat trobar molt la documentació.*
  + *M'hagués agradat conèixer prèviament la composició del grup de treball*
* En relació a l’execució de la sessió:
  + *Com en qualsevol procés on la temàtica no és molt concreta, potser primer caldria unificar i consensuar conceptes.*
  + *Mes participació de la ciutadania*
  + *En general, no arribem a entitats i persones més diverses*
  + *Es demana participació ciutadana però realment no ha estat així. Per una altra banda, ha semblat que les decisions preses ja estaven pensades prèviament.*
  + *Per a mi, va molt ràpid, però és que jo no domino massa la informàtica, per tant es un problema meu*
  + *Facilitar contactes entre participants*
  + *Crear grups zoom petits per debatre temes concrets (sessió amb més canvis de ritme)*
  + *Intentar endreçar el quadre després de la pluja d'idees ha estat molt difícil. N'hi havia moltes i molt diferents en la temàtica i el nivell de concreció. Es necessita molta estona per poder estudiar les propostes i endreçar-les amb alguna lògica. Si l'objectiu de la sessió és escollir UN compromís per aquest eix potser s'hauria d'haver fet una dinàmica més orientada a això, ja que avui hem obert massa el ""meló"" amb un munt de propostes que ara resultarà difícil reconduir cap a una formulació única. Si només es tracta de formular Un compromís, i és concret i operatiu ens fàcil que ens enfoquem en una part molt petita de tot aquest àmbit.*
  + *El debat és poc. Massa temps dedicat a posar post-its*
  + *Per bo que la metodologia grupal és prou bona caldria mirar d'aplicar les metodologies científiques de les xarxes de coneixement. Vegeu Luis Angel Fernández Hermana.*
  + *Donar més torns de paraules*
  + *Ha anat molt bé. Les exposicions han estat clares i concretes i les imatges que es compartien també*
* Altres comentaris:
  + *De moment, tot correcte.*
  + *Per la sessió actual ja està bé*
  + *Tot correcte*
  + *Enhorabona als equips de treball*
* **Valoració dels resultats de les sessions de debat**

Si s’analitzen els resultats aconseguits en les sessions (Figura 11), la valoració també ha sigut molt bona, amb un 82,8% de les respostes sent “molt” o “bastant”.

Analitzant cada variable per separat, destaca la valoració positiva de l’adequació de les aportacions als objectius de la sessió (48% “molt” i 50% “bastant”), així com l’interès en participar en altres processos participatius (47% “molt” i 47% “bastant”). També destacar que més del 90% de les persones consideren que els resultats assolits recullen de manera bastant aproximada la seva opinió sobre el que s’hauria de fer (36% “molt” i 55% “bastant”).

En canvi, destaquen 3 variables amb una valoració negativa en més del 20% de de les respostes. En primer lloc, el 34% de persones considera que la sessió no ha permès aproximar i millorar gaire la relació entre l’Administració i la ciutadania (31% “poc” i 3% “gens”). En segon lloc, el 28% de persones considera que la sessió no ha permès aproximar i millorar la relació entre l’Administració i la ciutadania (26% “poc” i 2% “gens”). Finalment, el 24% de les persones respon “poc” a l’afirmació envers l’arribada a conclusions concretes en el marc de les sessions.

Figura 11. Valoració sobre les expectatives respecte dels resultats de les sessions

Figura 11. Gràfica envers les expectatives respecte dels resultats de les sessions

Font: Enquestes d’avaluació de les sessions en el marc del procés de cocreació del Pla d’Acció OGP Catalunya

* **Valoració de les eines i canals virtuals**

Les eines i canals virtuals emprats han estat molt ben valorats entre les persones participants, doncs el 98,2% de les respostes han estat “molt i “bastant” (figura 12).

Així, es valora molt positivament (més del 95% de respostes “molt” i “bastant”) l’adequació i facilitat d’ús de la plataforma utilitzada per realitzar la videoconferència, la qualitat de vídeo i so, la possibilitat d’interacció fluïda entre les persones participants a partir de l’eina, així com l’accés a tots els continguts.

Figura 12. Valoració d’eines i canals virtuals

Figura 12. Gràfica sobre les eines i canals virtuals utilitzats

Font: Enquestes d’avaluació de les sessions en el marc del procés de cocreació del Pla d’Acció OGP Catalunya

A l’enquesta, les persones disposen d’una pregunta oberta per formular **aspectes de millora envers la videoconferència**. No obstant, tots els comentaris que es recullen confirmen que l’eina ha funcionat correctament.

* **Accés a la convocatòria**

Tal com s’observa a la Figura 13, el principal canal d’informació de la convocatòria ha estat la Generalitat de Catalunya (41%), seguit de la pròpia entitat (28%), Internet (15%) i l’Ajuntament (12%).

Figura 13. Accés a la convocatòria

Figura 13. Gràfica envers l’accés a la convocatòria

Font: Enquestes d’avaluació de les sessions en el marc del procés de cocreació del Pla d’Acció OGP Catalunya

* **Valoració global de les sessions de debat**

La valoració global feta pels assistents és bona en la seva majoria (Figura 14), ja que l’opció escollida en el 86,6% dels casos és molt o bastant acord.

Destacar positivament la satisfacció envers els resultats de la sessió i envers la implicació i participació del conjunt de persones participants (93% de respostes “molt” i “bastant” en ambdós casos).

La variable que obté més respostes negatives (33% “poc” i 2% “gens”) és “he après coses que no sabia”.

Figura 14. Valoració global

Figura 14. Gràfica de barres apilades sobre la valoració general de la sessió

Font: Enquestes d’avaluació de les sessions en el marc del procés de cocreació del Pla d’Acció OGP Catalunya

En la pregunta oberta envers **altres comentaris**, es recullen les següents aportacions:

* En relació a la modalitat de les sessions:
  + *Cal fomentar la presencialitat, d'acord. Però també hem aprés que els on-line funcionen i generen menys problemes de mobilitat (hi ha moltes persones que no són de Barcelona) i faciliten la conciliació, em sumo a avançar també en models híbrids que, sense cap mena de dubte, seran el futur de les nostres relacions laborals.*
* En relació a la metodologia:
  + *Què amb aquesta metodologia el que fem quan aportem és una exposició pública del nostre punt de vista, però no hi ha un debat real que sumi. Per això calen més hores i segurament dinàmiques presencials. Tal i com ho fem potser si arribem al resultat que se'ns demana, però falta el temps i el xup xup per arribar-hi d'una manera realment co-treballada. Ja entenc que tenim un temps limitat i les limitacions del treball online. En tot cas el treball està molt ben guiat. Gràcies.*
* En relació als resultats aconseguits:
  + *En aquesta primera fase, s'ha fet un treball molt bo. Molt bona organització, s'ha arribat a establir cinc compromisos molt complementaris, bona participació i implicació de tothom. Felicitacions a tot l'equip per la motivació i capacitat d'encomanar entusiasme pel projecte. Moltes gràcies.*
  + *Gràcies pel treball que es fa. Seria important arribar a més col·lectius socials, implicar a entitats de segon grau i a col·lectius amb risc d'exclusió, pobresa o en situació d'emergència.*
* En relació a l’eina d’avaluació de les sessions:
  + *"Les valoracions de Molt/Bastant/Poc/Gens no són les més adequades per algunes preguntes, no permet donar matisos.*
* Altres comentaris:
  + *Al projecte Minerva. Dones creadores de gràcia ens porta la dinàmica del projecte la cooperativa Trama.*
* **Valoració del web participa.catalunya**

Finalment, la valoració del web participa.catalunya és bona en la seva majoria, ja que l’opció escollida és molt o bastant acord en el 83,7% dels casos (Figura 15).

Els elements que sumen més respostes positives són la facilitat per registrar-se al web (43% “molt” i 45% “bastant”) i el fet que el llenguatge que s’hi utilitza és comprensible (38% molt i 55% “bastant”).

Per altre banda, destaca el 17% de respostes negatives en el cas de la variable de facilitat per trobar la informació al web; el 14% de respostes “poc” en relació a la facilitat per presentar propostes; i el 12% de respostes negatives envers la facilitat per inscriure’s a una trobada.

Figura 15. Valoració del web participa.catalunya

Figura 15. Gràfica de barres apilades sobre la valoració del web participa.catalunya

Font: Enquestes d’avaluació de les sessions en el marc del procés de cocreació del Pla d’Acció OGP Catalunya

Pel que fa a comentaris recollits en el marc de la pregunta oberta envers **aspectes de millora del web**, es sol·licita millorar l’accessibilitat de la pàgina, així com l’opció d’escollir l’idioma, especialment el català.

1. Conclusions

Les persones participants del procés, basant-nos en la mostra de persones que han respost l’enquesta, són persones generalment de 40 anys o més, sense discapacitat, originàries de Catalunya (83%), gairebé la meitat residents a la ciutat de Barcelona (43%), que actualment treballen (85,7%) – la majoria a l’administració pública (83,3% del total de persones treballadores) – i amb estudis universitaris (92,8%). Pel que fa al sexe, existeix bastanta paritat (45% dones i 55% homes). No obstant, cal remarcar el baix percentatge de resposta envers el total de participació (taxa de resposta del 20,5%), motiu pel qual els resultats poden no ser del tot representatius.

Pel que fa la valoració de la preparació, execució i resultats de les sessions i les eines utilitzades en el marc del procés de cocreació del Pla d’Acció OGP Catalunya, s’aprecia un alt grau de satisfacció. Els aspectes més ben valorats (preguntes que han obtingut més del 90% de respostes “molt” i/o “bastant” d’acord i, d’aquestes, que el “molt” sigui mínim el 50% de les respostes) són la claredat dels objectius de les sessions des del principi (67% molt, 26% bastant), la claredat, adequació i accessibilitat dels materials d’informació previs (53% molt, 41% bastant), la perspectiva de gènere present en el tema i els materials (50% molt, 43% bastant), l’adequació de la dinàmica de treball seguida per l’assoliment dels objectius plantejats (55% molt, 36% bastant), el nivell professional i l’afavoriment del debat entre persones participants per part de les persones dinamitzadores (83% molt, 16% bastant), la satisfacció envers els resultats de la sessió (52% molt, 41% bastant), i, finalment, totes les preguntes de valoració de les eines digitals utilitzades (qualitat del vídeo, qualitat del so, accés als continguts, interacció entre persones, facilitat d’ús, etc.).

També apareixen aspectes a millorar (més del 15% de respostes “poc” i/o “gens”). Concretament, el 24% de les persones estan poc d’acord amb l’afirmació “s’ha arribat a conclusions concretes”; més del 30% considera que la sessió no ha permès (o ha permès poc) aproximar i millorar la relació entre l’Administració i la ciutadania; i que tampoc ha sigut gaire útil per incrementar la xarxa de relació de les persones que tenen interès en la matèria abordada (26% poc i 2% gens). Finalment, el 33% de les persones considera que ha après poques coses noves, mentre el 2% afirma que no ha après coses noves (resposta “gens”). En relació a la web participa.catalunya, el 17% considera que no és fàcil trobar la informació al web.

També apareixen alguns aspectes de millora a partir dels comentaris fets a les preguntes obertes:

* En relació a la preparació de la sessió, es demana disposar de tot el material de forma prèvia i que s’enviï a través de correu, enviar la convocatòria amb més anticipació, arribar a entitats i persones diverses a través de la convocatòria, així com conèixer de forma prèvia la composició del grup de treball.
* Pel que fa a la logística, algunes persones sol·liciten que les sessions es facin en format presencial, però altres persones consideren que les sessions online generen menys problemes de mobilitat i faciliten la conciliació. En aquest sentit, es menciona l’opció de realitzar processos híbrids.
* Sobre l’execució de la sessió, es menciona que podria ser positiu unificar i consensuar conceptes de forma prèvia donada la concreció de la temàtica, promoure una participació més diversa (ciutadania, col·lectius de persones en risc d’exclusió, en situació de pobresa i/o en situació d’emergència, entitats de segon grau, etc.), facilitar el contacte entre persones participants, fer sessions amb més canvis de ritme (per exemple, generant espais amb grups més reduïts), dedicar més temps al debat i donar més torns de paraula, així com aplicar metodologies científiques de les xarxes de coneixement (veure Luis Ángel Fernández Hermana). Per altre banda, algunes persones que afirmen no dominar massa la informàtica consideren que el ritme és massa ràpid. També hi ha una persona que considera que per arribar als resultats de forma co-treballada caldria més temps per generar un debat real.
* Sobre l’avaluació de les sessions, es menciona que per certes preguntes, les respostes establertes (molt, bastant, poc i gens) no són adequades donat que no permeten donar matisos.
* Finalment, sobre el web participa.catalunya, es demana que sigui més accessible.

En base a l’anàlisi de les diferents preguntes, al llarg del procés de cocreació s’han aplicat algunes mesures i millores, per exemple l’ampliació del temps de debat, la generació de materials i espais informatius envers les eines digitals a utilitzar, l’entrega d’informació de les convocatòries de les sessions dels grups de treball amb anticipació, entre d’altres. Finalment, mencionar que els resultats que emergeixen d’aquest informe seran considerats en el marc de la implementació del Pla d’Acció OGP Catalunya.

1. El càlcul es refereix a assistències; és a dir, si una mateixa persona assisteix a més d’una sessió, es comptabilitza tantes vegades com sessions a les que hagi assistit, per tal de poder obtenir la taxa de resposta segons assistència. [↑](#footnote-ref-1)
2. Les taxes de resposta per sessió es consideren en relació el nombre de persones participants a la sessió respectiva. [↑](#footnote-ref-2)